The Man and The Journey

The Man and The Journey () — ინგლისური პროგრესული როკ-ჯგუფ პინკ ფლოიდის 1969 წლის კონცეპტუალური შოუების სერიის სახელწოდება. მასში შედიოდა კოლექტივის მანამდე გამოცემული სიმღერების ნაწილი, რამდენიმე გამოუცემელი კომპოზიცია და მასალები, მოგვიანებით შეტანილი ალბომებში Soundtrack from the Film More და Ummagumma. კონცერტების დროს აგრეთვე გამოიყენებოდა ვიზუალური ელემენტები, როგორიც იყო სცენაზე ფიცრების ხერხვა, მაგიდის შეჭედება და პირდაპირ სცენაზე ჩაის მირთმევა.

საკონცერტო შესრულება

კონცეპტუალური პიესა პირველად შესრულდა 1969 წლის 14 აპრილს, როიალ ალბერტ ჰოლის სცენაზე, როგორც The Massed Gadgets of Auximines – More Furious Madness from Pink Floyd.  კონცერტის შემოკლებული ვერსია ჩაიწერა 1969 წლის 12 მაისს, გადაცემისთვის Top Gear. 17 სექტემბრის გამოსვლა კონცერტგებაუში (ამსტერდამი) არის ტურნეს ერთ-ერთი ყველაზე პოპულარული ბუტლეგური ჩანაწერი, ვინაიდან ოფიციალურად გადაიცა რადიოსადგურ VPRO-ს ეთერში. თავდაპირველად იგეგმებოდა კონცერტის ოფიციალური ალბომის სახით გამოცემაც, მაგრამ ჩანაფიქრზე უარი თქვეს, ვინაიდან პარალელურად მუშაობდნენ Ummagumma-ზე. სრული აუდიო ვერსია ოფიციალურად პირველად გამოვიდა The Early Years 1965–1972-ის შემადგენლობაში, 2016 წლის ნოემბერში.

სიმღერების სია

საგულისხმოა, რომ ეს არის შესრულებული სიმღერების ტიპური სია. ხშირად, Doing It ცნობილია როგორც Up the Khyber, Syncopated Pandemoneum - Party Sequence, The End of the Beginning - როგორც Storm Signal.

იხილეთ აგრეთვე
The Man and The Journey (ტურნე)
პინკ ფლოიდის გამოუცემელი სიმღერების სია

რესურსები ინტერნეტში 
The Man and The Journey  - ამსტერდამის შოუს ჩანაწერი (პოდკასტი)
დისკუსია, სიმღერების სია
The Auximines Project - როგორ შევადგინოთ სიმღერების იგივე სია ჯგუფის სხვადასხვა ალბომებისგან

 სქოლიო 

Man and the Journey, The